李業廣

李業廣係香港特別行政區行政會議前成員，香港交易所前任主席，長江實業前董事。

李業廣1936年喺上海出世，阿爸李湘祿係經營船隊做貨運。1949年去香港定居，喺九龍華仁書院讀書。佢識講廣東話、潮汕話、上海話、官話。

李業廣老婆係康鳳戀，兩人有一仔一女。

李業廣喺「倫敦政治經濟學院」畢業，摞到法律碩士學位，係「胡關李羅律師行」創辦人之一。佢除咗係香港同英國執業律師，亦係合格會計師同特許秘書。

1988年至1991年，李業廣出任香港聯合交易所理事會理事，1992年至1994年，擔任聯交所主席。1999年，再獲委任做合併之後嘅香港交易所主席。2006年4月26號，李業廣做咗香港交易所主席夠六年，依例一定要退任。

1997年至2002年做過董建華任內嘅行政會議成員。到2005年10月，嗰陣時嘅行政長官曾蔭權再委任佢做行政會議成員。

個人榮譽

勳銜 
 太平紳士
 OBE
 金紫荊星章
 大紫荊勳章

榮譽博士 
 香港科技大學法學榮譽博士
 香港理工大學榮譽工商管理博士
 香港公開大學榮譽社會科學博士
 香港大學名譽社會科學博士

攷 

上海人
香港大學名譽博士
香港都會大學榮譽博士
類:香港理工大學榮譽博士
類:香港科技大學榮譽博士
類:倫敦政治經濟學院舊生
九龍華仁書院舊生
香港法律界人士
香港會計師
香港財經界人士
長江集團
香港交易所
業廣